भास्कर न्यूज | गोमो
भास्कर न्यूज | गोमो
तोपचांचीथाना क्षेत्र के साहोबहियार के समीप सोमवार की देर रात को सड़क हादसे में एक युवक की मौत हो गई। चार अन्य गंभीर रूप से घायल हो गए। मृतक का नाम संजीत कुमार है। 16 दिन बाद उसकी शादी तय थी। जानकारी के मुताबिक, सोमवार की रात करीब पौने एक बजे औरंगाबाद से धनबाद जा रही होंडा सिटी कार साहोबहियार के पास असंतुलित होकर पलटी मारती हुई टायर दुकान को क्षतिग्रस्त कर गई और सड़क के किनारे चली गई। हादसे में औरंगाबाद के करहरा निवासी उपेंद्र सिंह के 25 वर्षीय बेटे संजीत कुमार की मौत हो गई। अमलेश कुमार, दीपक कुमार, नीतेश कुमार, समरेश कुमार गंभीर रूप से जख्मी हो गए। खबर मिलने पर पहुंची तोपचांची पुलिस ने तोपचांची में उनका प्राथमिक उपचार कराया। वहां से उन्हें धनबाद रेफर कर दिया गया। धनबाद से अमलेश और दीपक रांची भेजा गया है।
पता चलने पर मृतक के परिजन तोपचांची पहुंचे। मृतक के मित्र मुरारी सिंह ने बताया कि सोमवार को संजीत अपने किसी दोस्त की बहन के विवाह में शामिल होने की बात कहकर निकला था। 16 दिन बाद उसकी भी शादी थी।
16 दिन बाद बंधना था सेहरा, तोपचांची सड़क हादसे में मौत
bho_Deva bho_Deva hin_Deva hin_Deva hin_Deva